section_heading: Prvi svjetski rat
paragraph_text: Na početku Prvog svjetskog rata 40. pješačka brigada ulazi u sastav 2. armije koja se nalazila na Zapadnom bojištu. Zapovijedajući navedenom brigadom Lindequist sudjeluje u opsadi Namura u kojoj je 23. kolovoza 1914. ranjen. Nakon što se oporavio od zadobivenih rana, u lipnju 1915. preuzima zapovjedništvo nad 3. gardijskom divizijom kojom će zapovijedati tijekom većine rata. Lindequist zapovijedajući navedenom divizijom na Istočnom bojištu sudjeluje u ofenzivi Gorlice-Tarnow, te nakon toga u borbama oko Tarnopola.